LIETUVOS RESPUBLIKOS APLINKOS MINISTRAS

ĮSAKYMAS

dėl Lietuvos respublikos aplinkos minIstro 2013 m. rugpjūčio 28 d. įsakymo nr. d1-631 „DĖL VALSTYBĖS ĮMONĖS STATYBOS PRODUKCIJOS SERTIFIKAVIMO CENTRO PASKYRIMO ATITINKAMOMS STATYBOS PRODUKTŲ SRITIMS RENGTI IR IŠDUOTI NACIONALINIUS TECHNINIUS ĮVERTINIMUS IR EUROPOS TECHNINIUS ĮVERTINIMUS“ pakeitimo

2017 m. lapkričio 3 d. Nr. D1-894

Vilnius

Vadovaudamasis statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtinto Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“, 100 punktu, 2011 m. kovo 9 d. Europos Parlamento ir Tarybos reglamento (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (OL 2011 L 88, p. 5–43), nuostatomis ir atsižvelgdamas į valstybės įmonės Statybos produkcijos sertifikavimo centro 2017 m. spalio 2 d. raštą Nr. 16533/1,

p a k e i č i u valstybės įmonės Statybos produkcijos sertifikavimo centro paskyrimo rengti ir išduoti nacionalinius techninius įvertinimus ir Europos techninius įvertinimus sritis, patvirtintas Lietuvos Respublikos aplinkos ministro 2013 m. rugpjūčio 28 d. įsakymu Nr. D1-631 „Dėl valstybės įmonės Statybos produkcijos sertifikavimo centro paskyrimo atitinkamoms statybos produktų sritims rengti ir išduoti nacionalinius techninius įvertinimus ir Europos techninius įvertinimus“, ir jas išdėstau nauja redakcija (pridedama).

Aplinkos ministras	Kęstutis Navickas

PATVIRTINTA

Lietuvos Respublikos aplinkos ministro

2013 m. rugpjūčio 28 d. įsakymu Nr. D1-631

(Lietuvos Respublikos aplinkos ministro

2017 m. lapkričio 3 d. įsakymo Nr. D1-894

redakcija)

VALSTYBĖS ĮMONĖS STATYBOS PRODUKCIJOS SERTIFIKAVIMO CENTRO PASKYRIMO RENGTI IR IŠDUOTI NACIONALINIUS TECHNINIUS ĮVERTINIMUS IR EUROPOS TECHNINIUS ĮVERTINIMUS SRITYS

Srities kodas	Statybos produktų sritis
1.	Surenkamieji įprastinio / lengvojo / autoklavinio akytojo betono produktai.
3.	Membranos, įskaitant skystą tepamą membraną ir komplektus (hidroizoliacijai ir (arba) vandens garų sulaikymui).
4.	Termoizoliaciniai produktai. Sudėtiniai izoliacijos komplektai / sistemos.
9.	Apdarinės sienos / apdarai / konstrukcinis sandarusis įstiklinimas.
13.	Statybinės medienos produktai/elementai ir pagalbiniai įrenginiai.
15.	Cementas, statybinės kalkės ir kitos hidraulinės rišamosios medžiagos.
16.	Betonui skirtas armatūrinis plienas ir įtempiamoji armatūra (ir pagalbiniai įrenginiai), išankstinio konstrukcijų įtempimo komplektai.
18.	Nuotekų tvarkymo inžinerijos produktai.
21.	Vidaus ir išorės sienų ir lubų apdaila. Vidaus pertvarų komplektai.
22.	Stogo dangos, švieslangiai, stoglangiai ir pagalbiniai produktai, stogų komplektai.
23.	Kelių statybos produktai.
28.	Vamzdžiai, talpyklos ir pagalbiniai įrenginiai, nesiliečiantys su žmonėms vartoti skirtu vandeniu.
33.	Tvirtinimo detalės.
34.	Konstrukcijų komplektai, dalys, surenkamieji elementai.
35.	Gaisrą sustabdantys, priešgaisriniai sandarinimo ir apsaugos produktai, degimą lėtinantys produktai.